OpenLLM-France/wikimedia huggingface dataset:
# Herculaneum

* Aquest article tracta sobre la localitat de Missouri (EUA). Si cerqueu el despoblat a la Campània italiana, vegeu «Herculà».
Herculaneum és una localitat al comtat de Jefferson (Missouri). Segons l'estimació del juliol de 2008 tenia 3.582 habitants.

## Demografia

Segons el cens del 2000 Herculaneum tenia 2.805 habitants, 1.028 habitatges, i 736 famílies. La densitat de població era de 314,8 habitants per km².
Dels 1.028 habitatges en un 31,8% hi vivien nens de menys de 18 anys, en un 58% hi vivien parelles casades, en un 8,9% dones solteres, i en un 28,4% no eren unitats familiars. En el 25,1% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,99.
Per edats la població es repartia de la següent manera: un 22,6% tenia menys de 18 anys, un 7,2% entre 18 i 24, un 27,2% entre 25 i 44, un 21,1% de 45 a 60 i un 21,8% 65 anys o més.
L'edat mediana era de 40 anys. Per cada 100 dones de 18 o més anys hi havia 84,1 homes.
La renda mediana per habitatge era de 40.365 $ i la renda mediana per família de 50.615 $. Els homes tenien una renda mediana de 33.603 $ mentre que les dones 25.581 $. La renda per capita de la població era de 18.613 $. Entorn del 2,4% de les famílies i el 5,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Herculaneum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Herculaneum». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Isabel Peiró Polo

Isabel Peiró Polo (Sant Gregori, Gironès, 1909 - Miami, 2003) va ser una obrera tèxtil, mestra i activista antifeixista catalana.
Va treballar com a obrera tèxtil, i durant la Segona República va militar al sindicat tèxtil i al Bloc Obrer i Camperol (BOC) de Girona. El 1934 es va traslladar a viure a Barcelona, on es va casar amb el dirigent del BOC Enric Adroher i Pascual, de pseudònim 'Gironella'. Va participar en els fets del 6 d'octubre del 1934 que van significar l'empresonament de membres de la Generalitat de Catalunya. Ja militant del POUM, el desembre del 1936, en plena guerra civil -mentre Andreu Nin era conseller de justícia de la Generalitat- Isabel va ser nomenada directora de la Presó de Dones de Barcelona. Després dels fets de maig del 1937 va ser empresonada en una txeca, i no va ser fins a la fi de la Guerra Civil, dos dies abans de l'entrada de l'exèrcit franquista per la Diagonal, el 26 de gener del 1939, que va ser alliberada per un grup armat del Partit Obrer d'Unificació Marxista, juntament amb altres preses polítiques. A partir d'aquell moment, es va exiliar en diferents països, primer a Mèxic. Va establir-se a França un cop acabada la Segona Guerra Mundial i el 1948 es va dedicar a organitzar el Moviment per a una Europa Socialista, que més tard es transformaria en el Moviment Socialista pels Estats Units d'Europa, del qual tenia el carnet número 5. A finals dels anys 50, es va separar del seu marit i va tornar a Mèxic. Posteriorment, el 1996, va anar a viure a Veneçuela i, finalment, es va traslladar als Estats Units, on residia el seu fill. Va morir a Miami, Florida, l'any 2003.
Isabel Peiró va ser una de les homenatjades per l'Ajuntament de Barcelona en la campanya Ciutat de Dones, el març de 2023.

## Referències

* ↑ Bengoechea, Soledad. «Retratos de mujeres militantes del POUM», 09-02-2023. [Consulta: 26 març 2023].
* ↑ «Les dones que han fet una ciutat educadora: Isabel Peiró Polo (Sant Gregori, 1909 – Miami, 2003)». Ajuntament de Barcelona, 09-03-2023. [Consulta: 26 març 2023].
* ↑ Pagès Blanch, Pelai «Dirigents i militants del POUMun planter divers i plural». Ebre, Vol. 38, Núm. 5, 2010, pàgs. 39-66. ISSN: 1696-2672 [Consulta: 26 març 2023].
* ↑ Gutiérrez-Álvarez, Pepe. Retratos poumistas. Sevilla: Espuela de Plata, 2006, pàg. 164. ISBN 978-84-96956-60-5 [Consulta: 26 març 2023].
* ↑ «Biografies». Ciutat de Dones. Ajuntament de Barcelona, 01-03-2023. Arxivat de l'original el 2023-03-25. [Consulta: 27 març 2023].

## Vegeu també

* Viquiprojecte:Ciutat de dones
# Antoni Gałecki

Antoni Gałecki (Łódź, 4 de juny de 1906 - Łódź, 14 de desembre de 1958) fou un futbolista polonès de la dècada de 1930.
Tota la seva carrera transcorregué al ŁKS Łódź. També jugà amb la selecció polonesa, amb la que disputà els Jocs Olímpics de 1936 i el Mundial de 1938.

## Referències

* ↑ Perfil Arxivat 2019-04-01 a Wayback Machine. a lksfans.pl
* 1 2 Perfil a eu-football.info
* ↑ Perfil a hppn.pl
# Ignacio Martín Gómez

Ignacio "Nacho" Martín Gómez (nascut el 19 de març de 2002) és un futbolista professional asturià que juga com a migcampista a l'Sporting de Gijón.

## Carrera de club

Nascut a Noreña, Astúries, Martín es va incorporar a l'Escola de Futbol de Mareo de l'Sporting de Gijón procedent del Condal CF. Va debutar amb el filial el 17 d'octubre de 2020, començant en una derrota a casa per 4-2 a Segona Divisió B contra la Cultural i Deportiva Leonesa.
L'1 de juliol de 2021, Martín va renovar el seu contracte amb els rojiblancos i va ascendir definitivament a l'equip B. Va debutar amb el primer equip el 7 d'octubre de 2022, entrant com a substitut tardà de Pol Valentín en una victòria per 3-1 a casa contra el Vila-real CF B a Segona Divisió.

## Referències

* ↑ «El Sporting B sufre una contundente derrota ante la Cultural Leonesa» (en castellà). El Comercio, 17-10-2020. [Consulta: 9 octubre 2022].
* ↑ «Nacho Martín amplía su compromiso con el Club» (en castellà). Sporting Gijón, 01-07-2021. Arxivat de l'original el 10 d’octubre 2022. [Consulta: 9 octubre 2022].
* ↑ «Jony regresa a tiempo» (en castellà). Marca, 07-10-2022. [Consulta: 9 octubre 2022].
* ↑ «Nacho Martín, el último guaje de Abelardo» (en castellà). La Nueva España, 09-10-2022. [Consulta: 9 octubre 2022].

## Enllaços externs

* Nacho Martín a BDFutbol
* Nacho Martín, Fitxa a Soccerway
# Ignacio Llàcer Sornosa

Ignacio Llàcer Sornosa (Llíria, 7 de gener de 1916 - ?, 2 de març del 1986) fou un futbolista valencià de les dècades de 1930 i 1940.

## Trajectòria

Jugava de mig ala esquerre. Formà part del Llevant FC anterior a la Guerra Civil. Acabada la contesa ingressà al València CF, debutant amb el club el 19 de juny de 1939 davant el CA Osasuna amb 23 anys. Una temporada més tard, mentre realitzava el servei militar fitxà pel FC Barcelona, on romangué dues temporades i guanyà una Copa d'Espanya la temporada 1941-42. Aquest darrer any retornà al València, on es retirà l'any 1946, un 13 de gener en un partit enfront l'Athletic Club de Bilbao. Amb el València guanyà un campionat valencià la temporada 1939-40 i una lliga espanyola la 1943-44.
El 23 de setembre del 2014 rebé un homenatge conjunt de l'ajuntament de Llíria i el Llíria CF.

## Referències

* 1 2 «FItxa d'Ignacio Llacer, a BDFutbol» (en castellà). [Consulta: 7 gener 2016].
* ↑ «Ficha de Ignacio Llácer». ciberche.net. [Consulta: 1r octubre 2014].
* ↑ «Homenaje a Ignacio Llácer y Simeón Galduf, al web de l'Associció de Futbolistes del València CF» (en castellà). [Consulta: 7 gener 2016].

## Enllaços externs

* Perfil a BDFutbol
* Perfila a footballdatabase
* Perfila a ceroacero
# Helen Fisher

Helen Fisher (anglès: Helen E. Fisher) (Manhattan, 31 de maig de 1945 - Bronx, 17 d'agost de 2024) va ser una professora universitària d'antropologia especialitzada en l'amor com a comportament humà. Segons ella aquest sentiment es pot distingir en tres tipus diferents segons els circuits del cervell que s'activen: l'amor romàntic, l'amor sexual i l'amor de companyia. Poden coincidir tots tres en una persona o desenvolupar-se cap a persones diferents en moments diferents. També va analitzar com, segons la personalitat, es tendeix a escollir un tipus de persona com a parella ideal, o un altre.

## Referències

* ↑ Sandomir, Richard «Helen Fisher, Who Researched the Brain’s Love Circuitry, Dies at 79» (en anglès). The New York Times, 23-08-2024. ISSN: 0362-4331.
* ↑ «Amor a primera vista: què diu la ciència?». El País. Arxivat de l'original el 2021-12-31 [Consulta: 31 desembre 2021].
# Hideki Naganuma

Hideki Naganuma (japonès: 長沼英樹) (Hokkaidō, 16 de maig de 1972) és un compositor i DJ japonès que treballa en obres principalment dirigides a videojocs. Naganuma és majorment conegut per la composició de la música per al joc Jet Set Radio i la seva seqüela Jet Set Radio Future.
Del so de Naganuma sovint es descriu com una barreja enèrgica i plena de ritme de hip hop, electrònica, dance, funk, jazz i rock. La seva música destaca per haver-se produït per tal de coincidir amb l'estil visual dels jocs en què ha treballat. De la seva feina destaca l'experimentació amb mostres de veus, tallant i reordenant mitjançant tècniques de sampleig fins al punt que no s'identifiqui l'origen de la mostra. Des del llançament de Jet Set Radio, el so de Naganuma ha incorporat molts elements característics dels gèneres breakbeat, gabber, i EDM.

## Referències

* ↑ Koumarelas, Robert. «Jet Set Radio is Still a Top-Tier Game 20 Years Later» (en anglès americà). CBR, 07-11-2020. [Consulta: 8 juny 2021].
* 1 2 Jet Set Radio Documentary, <https://www.youtube.com/watch?v=ImwMjfvlXmM>. Consulta: 8 juny 2021
* ↑ «What Today's Video Games Could Learn from 'Jet Set Radio'» (en anglès). www.vice.com. [Consulta: 8 juny 2021].
* ↑ Pavlovic, Uros. «Lethal League Blaze PS4 Officially Coming Out During 2019». PlayStation LifeStyle, 10-09-2018. [Consulta: 8 juny 2021].
* 1 2 Galán, Diego. «Albums of the Decade: The Money Store - Death Grips». Warp.la, 19-12-2019. [Consulta: 8 juny 2021].
* ↑ «Jet Set Radio Inspired Parkour Game Hover Is Receiving A PM Studios Physical Release» (en anglès britànic). Nintendo Life, 15-02-2020. [Consulta: 8 juny 2021].
# Hideki Noda

Hideki Noda va ser un pilot de curses automobilístiques japonès que va arribar a disputar curses de Fórmula 1.
Va néixer el 7 de març del 1969 a Osaka, Japó.

## A la F1

Hideki Noda va debutar a la catorzena cursa de la temporada 1994 (la 45a temporada de la història) del campionat del món de la Fórmula 1, disputant el 16 d'octubre del 1994 el G.P. d'Europa al circuit de Xerès.
Va participar en un total de tres curses puntuables pel campionat de la F1 disputades totes a la temporada 1994 no aconseguint finalitzar cap cursa i no assolí cap punt vàlid pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1994 | Tourtel Larrousse F1 | Larrousse | Ford | BRA | PAC | SMR | MON | ESP | CAN | FRA | GBR | ALE | HON | BEL | ITA | POR | EUR Ret | JAP Ret | AUS Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 3 (3) | 0 | 0 | 0 | 0 | 0 |
# Horvathita-(Y)

La horvathita-(Y) és un mineral de la classe dels carbonats. Va rebre el seu nom per Joel D. Grice i George Y. Chao en honor d'Elsa (1947-) i László (1937-) Horváth, marit i dona dedicats a la recol·lecció, l'estudi i la documentació dels minerals del mont Saint-Hilaire (Quebec, Canadà).

## Característiques

La horvathita-(Y) és un carbonat de fórmula química NaY(CO₃)F₂. Va ser aprovada com a espècie vàlida per l'Associació Mineralògica Internacional l'any 1996. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, la horvathita-(Y) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), sinquisita-(Y), thorbastnäsita, bastnäsita-(Nd), qaqarssukita-(Ce) i huanghoïta-(Ce).

## Formació i jaciments

És un mineral molt rar, format en un dic de pegmatita alterada en nefelina-sienita, que forma part d'un complex igni alcalí. Sol trobar-se associada a altres minerals com: microclina, aegirina, dawsonita, rodocrosita, sodalita, natrolita, albita, serandita, siderita, taeniolita, catapleiïta, astrofil·lita i genthelvita. Va ser descoberta a la pedrera Poudrette, a Mont Saint-Hilaire, La Vallée-du-Richelieu RCM (Quebec, Canadà), l'únic indret on se n'ha trobat.

## Referències

* ↑ «Horváthite-(Y)» (en anglès). Mindat. [Consulta: 22 maig 2016].
* ↑ «Horváthite-(Y)» (en anglès). Handbook of Mineralogy. [Consulta: 22 maig 2016].
# Horville-en-Ornois

Horville-en-Ornois és un municipi francès situat al departament del Mosa i a la regió del Gran Est. L'any 2007 tenia 58 habitants.

## Demografia
### Població

El 2007 la població de fet de Horville-en-Ornois era de 58 persones. Hi havia 24 famílies, de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 24 eren l'habitatge principal de la família, 4 eren segones residències i 1 estava desocupat. Tots els 29 habitatges eren cases. Dels 24 habitatges principals, 23 estaven ocupats pels seus propietaris i 1 estava llogat i ocupat pels llogaters; 3 tenien tres cambres, 6 en tenien quatre i 15 en tenien cinc o més. 19 habitatges disposaven pel capbaix d'una plaça de pàrquing. A 9 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Horville-en-Ornois el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 4 | 40 a 44 | 0 |
| 0 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 8 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 33 persones, 24 eren actives i 9 eren inactives. De les 24 persones actives 22 estaven ocupades (16 homes i 6 dones) i 2 estaven aturades (2 dones i 2 dones). De les 9 persones inactives 4 estaven jubilades, 1 estava estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.
L'any 2000 a Horville-en-Ornois hi havia 9 explotacions agrícoles que ocupaven un total de 505 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Horville-en-Ornois a l'INSEE.
* Évolution et structure de la population Fitxa amb el detall de dades de Horville-en-Ornois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Hyperolius ferreirai

Hyperolius ferreirai és una espècie de granota de la família dels hiperòlids que viu a Angola.
Està amenaçada d'extinció per la pèrdua del seu hàbitat natural.

## Referències

* Schiøtz, A. 2004. Hyperolius ferreirai. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hipònic

Hipònic és el nom dels següents personatges:
# Ils sont tombés

Ils sont tombés (Van caure) és una cançó composta per Georges Garvarentz i escrita i interpretada per Charles Aznavour, de la qual el tema principal és el genocidi armeni. Va ser gravada a l'estudi Nova Sound de Londres la nit del 23 al 24 d'abril de 1975, coincidint amb els seixanta anys de la batuda dels intel·lectuals armenis el 24 d'abril de 1915 a Constantinoble. En aquesta versió, Charles Aznavour és acompanyat per Del Newman.
En principi la cançó era per la banda sonora d'una adaptació cinematogràfica d'Henri Verneuil de la novel·la L'Arménien, de Clément Lépidis, pel·lícula que mai es va fer.

## Referències

* ↑ Bobelian, 2009, p. 246.
* 1 2 3 Bellaïche, 2011, p. 11.

## Bibliografia

* Bellaïche, Raoul. Aznavour «Non je n'ai rien oublié». Archipel, 2011. ISBN 9782809807646.
* Bobelian, Michael. Children of Armenia: a forgotten genocide and the century-long struggle for justice. 1st Simon & Schuster hardcover. Simon & Schuster, 2009. ISBN 9781416558354.
# Hurufisme

El hurufisme (en àrab حروفية, Hurufiyya, adjectiu hurufí) fou un corrent sufí de caràcter cabalístic que es va desenvolupar en zones de l'occident de Pèrsia i Azerbaidjan durant els segles xiv i xv. "Huruf" significa literalment 'lletres', ja que es considerava que cadascuna tenia un paper essencial per a l'obtenció de l'amor i la bellesa en l'univers.
El moviment fou fundat per Naimi Fazlallah al-Hurufi al-Astarabadi, que va començar la seva predicació vers el 1360 i la va difondre per Pèrsia i l'Azerbaidjan vers els anys 1370-1394. Va tenir seguidors dins la cort jalayírida quan encara mantenia la tradició sufí però després va evolucionar cap a una espiritualitat esotèrica. No va poder convertir a Tamerlà i, condemnat pels caps religiosos, fou executat el 1394. Els seus seguidors es van revoltar a l'Azerbaidjan però la revolta fou sufocada; el moviment va sobreviure encara uns anys.

## Vegeu també

* Nuktawiyya
* Bektaixisme
* Fe babí

## Bibliografia

* H.T. Norris, "The Hurufi Legacy of Fadlullah of Astarabad", a Heritage of Sufism, 2003. Oxford
* Shahzad Bashir, Fazlallah Astarabadi and the Hurufis, Oneworld Publications, 2005
* Fatih Usluer, "Le Houroufisme. La doctrine et son influence dans la littérature persane et ottomane", EPHE-Paris, Phd Thesis, 2007.
# Hurtumpascual

Hurtumpascual és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 124 | 119 | 112 | 105 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Hohenwald

Hohenwald és una població dels Estats Units a l'estat de Tennessee. Segons el cens del 2000 tenia 3.754 habitants.

## Demografia

Segons el cens del 2000, Hohenwald tenia 3.754 habitants, 1.534 habitatges, i 989 famílies. La densitat de població era de 332,4 habitants/km².
Dels 1.534 habitatges en un 28,4% hi vivien nens de menys de 18 anys, en un 48,2% hi vivien parelles casades, en un 13,1% dones solteres, i en un 35,5% no eren unitats familiars. En el 32,6% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,6% tenia menys de 18 anys, un 7,7% entre 18 i 24, un 24,6% entre 25 i 44, un 22,8% de 45 a 60 i un 20,3% 65 anys o més.
L'edat mediana era de 39 anys. Per cada 100 dones de 18 o més anys hi havia 80,2 homes.
La renda mediana per habitatge era de 24.676 $ i la renda mediana per família de 37.609 $. Els homes tenien una renda mediana de 25.863 $ mentre que les dones 23.056 $. La renda per capita de la població era de 16.665 $. Entorn de l'11,1% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hohenwald». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Hohenwald». American Fact Finder. Oficina del Cens dels Estats Units, 12-01-2010.
# Hirundichthys marginatus

El volador ala-navalla o volador de banda (Hirundichthys marginatus) és una espècie de peix beloniforme de la família exocètids, distribuït per la costa est de l'oceà Pacífic des de Mèxic fins al Perú.

## Anatomia

De forma similar a la d'altres espècies de peixos voladors, amb el cos cilíndric, allargat i gruixut, la seva longitud màxima és normalment d'uns 15 cm. Musell curt no gaire punxegut, menor que el diàmetre de l'ull; mandíbula inferior oculta i més curta que la mandíbula superior; sense espines en les aletes, les aletes pectorals d'inserció alta i molt llargues, sobrepassant el punt mitjà de l'aleta dorsal, amb l'origen de l'aleta anal lleugerament per davant; el color del cos és verd o blau iridescent en el dors fosc, amb el ventre blanc groguenc, mentre que les aletes pectorals són de color blau fosc.

## Hàbitat i biologia

És una espècie marina d'aigües epipelàgiques de clima tropical, amb comportament migratori. Pot saltar fora de l'aigua i pot lliscar distàncies considerables sobre la superfície.

## Referències

* ↑ Riede, K., 2004. «Global register of migratory species - from global to regional scales. Final Report of the R&D-Projekt 808 05 081». Federal Agency for Nature Conservation, Bonn, Alemania. 329 p.
* ↑ Parin, N.V., 1995. «Exocoetidae. Peces voladores. p. 1091-1103». En W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guáa FAO para Identificación de Especies para los Fines de la Pesca. Pacifico Centro-Oriental. 3 Vols. FAO, Roma.
* Hirundichthys marginatus (TSN 645257) al web del Sistema Integrat d'Informació Taxonòmica. (anglès)
* «Hirundichthys marginatus». A FishBase (Rainer Froese i Daniel Pauly, eds.). Consultada el febrer de 2013. N.p.: FishBase, 2013.
# Ida Gotkovsky

Ida Rose Esther Gotkovsky (Calais, 26 d'agost de 1933) és una compositora i pianista francesa. Actualment treballa com a professora de teoria musical en el Conservatori Nacional Superior de Música en França.

## Referències

* ↑ Boenke, H. Alais. «Gotkovsky, Ida (Rose Esther)». A: Flute Music by Women Composers: An Annotated Catalog. ABC-CLIO, 1988, p. 47. ISBN 978-0-313-26019-3 [Consulta: 11 març 2019].
# Hochelagaïta

La hochelagaïta és un mineral de la classe dels òxids que pertany al grup de la franconita. Rep el nom de l'assentament Hochelaga, el nom indígena algonquin de la ciutat de Mont-real quan van arribar els primers europeus.

## Característiques

La hochelagaïta és un òxid de fórmula química (Ca,Na,Sr)(Nb,Ti,Si,Al)₄O$_{11}$·8H₂O. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la hochelagaïta pertany a «04.FM - Hidròxids amb H₂O +- (OH); sense classificar» juntament amb els següents minerals: franconita, ternovita, beliankinita, gerasimovskita, manganbeliankinita, silhydrita i cuzticita.

## Formació i jaciments

Va ser descrita a partir de mostres recolliden en dos indrets canadencs: la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec), i la pedrera Francon, a la localitat de Mont-real, també al Québec. També ha estat descrita en una tercera pedrera canadenca, així com als Estats Units, el Brasil, Noruega i Rússia.

## Referències

* ↑ «Hochelagaite» (en anglès). Mindat. [Consulta: 24 novembre 2021].